Nr. 3716/ 29.01.2024

**REFERAT DE APROBARE**

**la Proiectul de hotărâre privind modificarea Hotărârii Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic**

**de Recuperare Cluj-Napoca**

|  |
| --- |
| **Secțiunea 1 - Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Consiliul Județean Cluj, în parteneriat cu Spitalul Clinic de Recuperare Cluj-Napoca, implementează contractul de finanțare nr. 10.3 / 14.03.2023 pentru proiectul ”Dotarea Ambulatoriului Spitalului Clinic de Recuperare”.Proiectul este finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 1. Dezvoltarea infrastructurii medicale prespitalicești, Investiția specifică I1.3 Unități de asistență medicală ambulatorie. Obiectivul general al proiectului îl reprezintă creșterea calității actului medical și asigurarea unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare. Durata contractului de finanțare este de 21 de luni (martie 2023 – decembrie 2024).Proiectul prevede dotarea Ambulatoriului Spitalului Clinic de Recuperare cu 23 de echipamente medicale de ultimă tehnologie: cameră hiperbară, șase electrocardiografe cu 12 canale, 2 holtere TA, 2 holtere EKG, bicicletă cu încărcătură și monitor ekg, bicicletă fitness pentru copii, bicicletă ergonomică, aparat terapie radiofrecvență, aparat de terapie nanopulse, sistem robotizat pentru mers, sistem robotic pentru reeducarea mâinii, cotului și umărului, sistem robotizat mobil pentru recuperarea mersului, aparat terapie disfagie, ecograf 4D, sistem robotizat pentru susținerea pacienților în mers și redobândire a echilibrului, sistem pentru recuperarea membrelor superioare prin stimulare vizuală intensă, sistem pentru recuperarea membrelor inferioare prin stimulare electrică funcțională, sistem pentru recuperarea membrelor superioare prin stimulare electrică funcțională, aparat pentru terapie cu microoscilații profunde, sistem pentru realitate virtuală și tele-recuperarea deficiențelor neuromotorii și muculoscheletale, aparat terapie shockware focalizat, aparat crioultrasunete, sterilizator pentru deșeuri medicale cu microunde.Lista echipamentelor medicale a fost stabilită anterior depunerii cererii de finanțare în baza nevoilor identificate de Spitalul Clinic de Recuperare, descrise în Studiul de oportunitate aprobat de Consiliul Județean Cluj prin *Hotărârea Consiliului Județean Cluj nr. 185 din 29 septembrie 2022 privind aprobarea proiectului Dotarea Ambulatoriului Spitalului Clinic de Recuperare Cluj-Napoca.*Ulterior semnării contractului de finanțare, a fost demarată procedura de achiziție a echipamentelor medicale prin publicarea în data de 06.07.2023 a Anunțului de participare nr. CN1056983/06.07.2023. În noiembrie 2023 s-au semnat contractele de achiziție publică pentru 20 de echipamente, urmând a fi demarată procedura de achiziție a încă 3 echipamente, în scopul încadrării în prevederile contractului de finanțare și a atingerii indicatorilor asumați.Prin Adresa nr. 1246/23.01.2024, înregistrată la Consiliul Județean Cluj cu nr. 3195/23.01.2024, Spitalul Clinic de Recuperare Cluj-Napoca a transmis spre aprobarea plenului Studiul de oportunitate actualizat prin înlocuirea echipamentului *sterilizator pentru deșeuri medicale cu microunde* cu alte echipamente medicale necesare desfășurării actului medical în cadrul ambulatoriului.Referitor la achiziționarea echipamentului Sterilizator pentru deșeuri medicale cu microunde, conform Notei justificative înaintate de Spitalul Clinic de Recuperare Cluj-Napoca, s-a constatat în perioada de elaborare a caietului de sarcini faptul că echipamentul mentionat nu este eficient și, astfel, achiziționarea acestuia nu este oportună și necesară.În acest context, în scopul desfășurării unui act medical de înaltă calitate, în condiții de eficiență, eficacitate și siguranță în cadrul ambulatoriului, Spitalul Clinic de Recuperare a propus înlocuirea echipamentului *sterilizator pentru deșeuri medicale cu microunde* cu următoarele echipamente: *ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru.*Urmare a modificărilor propuse se impune aprobarea Studiului de oportunitate actualizat prin includerea echipamentelor ante menționate în cadrul **Capitolului IV.3. Propuneri pentru realizarea necesarului de echipamente si aparatura medicala de inalta performanta** și a **Capitolului VI. DATE TEHNICE SI FINANCIARE ALE INVESTITIEI.** |
| * 1. **Cerinţe care reclamă oportunitatea actului administrativ:**
 |
| Implementarea proiectului ”Dotarea Ambulatoriului Spitalului Clinic de Recuperare Cluj-Napoca”, prin respectarea prevederilor Contractului de finanțare nr. 10.3/14.03.2023.Solicitarea Spitalului Clinic de Recuperare Cluj-Napoca, transmisă prin adresa nr. 1246/23.01.2024, de a supune spre aprobarea plenului Consiliului Județean Cluj, Studiul de oportunitate actualizat prin înlocuirea echipamentului *sterilizator pentru deșeuri medicale cu microunde* cu echipamentele: *ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru.* |
| 1. **Schimbări preconizate:**
 |
| Studiul de oportunitate actualizat va sta la baza notificării privind înlocuirea echipamentului medical cu echipamentele medicale descrise, urmând a fi transmisă spre aprobare Ministerului Sănătății, Coordonatorul Planului Național de Redresare și Reziliență pentru Componenta 12 Sănătate, conform prevederilor contractului de finanțare.Prin implementarea proiectului *Dotarea Ambulatoriului Spitalului Clinic de Recuperare Cluj-Napoca* se urmărește creșterea calității actului medical și asigurarea unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare Cluj-Napoca. |
| **Secțiunea a 2-a - Impactul socio-economic:**  |
| Dotarea cu echipamentele medicale propuse în cadrul proiectului va determina eficientizarea actului medical, dezvoltarea palierului de investigații medicale, diagnostic și tratament, implementarea tehnologiei medicale de vârf și diversificarea ofertei de servicii medicale, și, nu în ultimul rând, poate cel mai important, creșterea gradului de confort și siguranță ale pacientului prin asigurarea unor condiții optime de evaluare medicală, conforme cu actele normative în vigoare. |
| **Secțiunea a 3-a - Impactul financiar asupra bugetului judeţului pe termen scurt (an curent) / lung:**  |
| Valoarea totală a proiectului este de 26.505.701,81 lei (TVA inclus), din care: * 13.189.116 lei valoarea eligibilă din PNRR
* 2.505.932,04 lei valoarea TVA eligibil aferent PNRR
* 10.810.653,77 lei valoare contribuție proprie inclusiv TVA.

Prin modificarea propusă, respectiv prin înlocuirea echipamentului *sterilizator pentru deșeuri medicale cu microunde* cu echipamentele: ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru, **valoarea totală a proiectului nu se modifică,** echipamentele încadrându-se în lista echipamentelor eligibile conform prevederilor Ghidului beneficiarului pentru investiţia specifică: I1.3. Unităţi de asistenţă medicală ambulatorie.Valoarea echipamentului înlocuit este, conform bugetului proiectului, în cuantum de 1.490.000 lei (fără TVA), valoarea estimată a echipamentelor propuse fiind, conform ofertelor solicitate, aprox. 1.490.000 lei (fără TVA).Sumele aferente achiziționării echipamentelor din cadrul proiectului sunt necesare în anul 2024, termenul de finalizare a proiectului ”Dotarea Ambulatoriului Spitalului Clinic de Recuperare Cluj-Napoca”, conform contractului de finanțare, fiind 13 decembrie 2024. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Ulterior aprobării prezentului proiect de hotărâre, Hotărârea Consiliului Județean Cluj nr. 185/2022 se va modifica astfel: - Anexa nr. 2. – Studiul de oportunitate aferent proiectului “Dotarea Ambulatoriului Spitalului Clinic de Recuperare Cluj-Napoca” se modifică și se înlocuiește cu Anexa care face parte integrantă din prezenta hotărâre.Studiul de oportunitate actualizat va sta la baza notificării privind înlocuirea echipamentului medical cu echipamentele ante menționate, urmând a fi transmisă spre aprobare Ministerului Sănătății, Coordonatorul Planului Național de Redresare și Reziliență pentru Componenta 12 Sănătate, conform prevederilor contractului de finanțare. |
| **Secțiunea a 6-a – Anexe la referatul de aprobare:** |
| Adresa Spitalului Clinic de Recuperare nr. 1246/23.01.2024 – nota de justificare, studiul de oportunitate actualizat, oferte echipamente propuse |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind modificarea Hotărârii Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic**

**de Recuperare Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. .......... din ......... privind modificarea Hotărârii Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic de Recuperare Cluj-Napoca”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 3716 / 29.01.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 3714 / 29.01.2024 şi de Avizul cu nr. .......... din ............... adoptat de Comisia de specialitate nr. ...... în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Planul Național de Redresare și Reziliență – Componenta 12 Sănătate;

Luând în considerare:

* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Decizia Comisiei Europene 2021 / 608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. c) și d), ale alin. (4) lit. a), ale alin. (5) lit. c), ale art. 297 alin. (1) lit. (a), ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanță de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Ordinul Ministrului Sănătății nr. 2.735/2022 privind aprobarea Ghidului beneficiarului pentru investiţia specifică: I1.3. Unităţi de asistenţă medicală ambulatorie din cadrul pilonului V: Sănătate şi rezilienţă instituţională - componenta 12: Sănătate - investiţia I1. Dezvoltarea infrastructurii medicale prespitaliceşti;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

Art. I. Hotărârea Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic se modifică după cum urmează:

1. Anexa nr. 2 ”Studiul de oportunitate elaborat de Spitalul Clinic de Recuperare Cluj-Napoca, aferent Proiectului ”Dotarea Ambulatoriului Spitalului Clinic de Recuperare Cluj-Napoca” se modifică și se înlocuiește cu anexa care face parte integrantă din prezenta hotărâre.

Art. II. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

Art. III. Prezenta hotărâre se comunică Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 3714 / 29.01.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | **Proiectul de hotărâre privind modificarea Hotărârii Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic de Recuperare Cluj-Napoca** |
| **Compartiment de resort:** | DIRECȚIA DEZVOLTARE ȘI INVESTIȚII |
| **Secțiunea 1 – Documentare și analiză:**  |
| Temeiurile legale invocate în susținerea proiectului de hotărâre analizat sunt compatibile şi conforme cu legile, ordonanţele, hotărârile Guvernului, strategiile naționale și legislația secundară (ordine, instrucțiuni, normative, regulamente, etc.) și alte acte administrative adoptate de Consiliul Județean Cluj în domeniul accesării finanțării nerambursabile:Proiectul contribuie la atingerea obiectivelor strategiilor regionale, fiind aliniat la:**Strategia de Dezvoltare a Județului Cluj pentru perioada 2023 – 2030,** **Obiectivul strategic nr. 4. Asigurarea accesului populației, inclusiv a celei provenite din comunități dezavantajate, la infrastructură, servicii și oportunități educaționale, medicale, sociale, cultural-sportive, recreaționale și de locuire la standarde similare cu cele din U.E.-27, astfel încât ponderea populației care trăiește în zone urbane și rurale marginalizate să scadă la maxim 1% din total; Prioritatea 4.2. Îmbunătățirea stării de sănătate și creșterea speranței de viață a populației****PACTUL REGIONAL PRIVIND SERVICIILE DE SĂNĂTATE AL REGIUNII NORD-VEST, Obiectivul Îmbunătățirea accesului populației la serviciile medicale.** |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Consiliul Județean Cluj, în parteneriat cu Spitalul Clinic de Recuperare Cluj-Napoca, implementează contractul de finanțare nr. 10.3 / 14.03.2023 pentru proiectul ”Dotarea Ambulatoriului Spitalului Clinic de Recuperare”.Proiectul este finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 1. Dezvoltarea infrastructurii medicale prespitalicești, Investiția specifică I1.3 Unități de asistență medicală ambulatorie. Obiectivul general al proiectului îl reprezintă creșterea calității actului medical și asigurarea unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare. Durata contractului de finanțare este de 21 de luni (martie 2023 – noiembrie 2024).Proiectul prevede dotarea Ambulatoriului Spitalului Clinic de Recuperare cu 23 de echipamente medicale de ultimă tehnologie: cameră hiperbară, șase electrocardiografe cu 12 canale, 2 holtere TA, 2 holtere EKG, bicicletă cu încărcătură și monitor ekg, bicicletă fitness pentru copii, bicicletă ergonomică, aparat terapie radiofrecvență, aparat de terapie nanopulse, sistem robotizat pentru mers, sistem robotic pentru reeducarea mâinii, cotului și umărului, sistem robotizat mobil pentru recuperarea mersului, aparat terapie disfagie, ecograf 4D, sistem robotizat pentru susținerea pacienților în mers și redobândire a echilibrului, sistem pentru recuperarea membrelor superioare prin stimulare vizuală intensă, sistem pentru recuperarea membrelor inferioare prin stimulare electrică funcțională, sistem pentru recuperarea membrelor superioare prin stimulare electrică funcțională, aparat pentru terapie cu microoscilații profunde, sistem pentru realitate virtuală și tele-recuperarea deficiențelor neuromotorii și muculoscheletale, aparat terapie shockware focalizat, aparat crioultrasunete, sterilizator pentru deșeuri medicale cu microunde.Lista echipamentelor medicale a fost stabilită, anterior depunerii cererii de finanțare, în baza nevoilor identificate de Spitalul Clinic de Recuperare, descrise în Studiul de oportunitate aprobat de Consiliul Județean Cluj prin *Hotărârea Consiliului Județean Cluj nr. 185 din 29 septembrie 2022 privind aprobarea proiectului Dotarea Ambulatoriului Spitalului Clinic de Recuperare Cluj-Napoca.*Ulterior semnării contractului de finanțare, a fost demarată procedura de achiziție a echipamentelor medicale prin publicarea în data de 06.07.2023 a Anunțului de participare nr. CN1056983/06.07.2023. În noiembrie 2023 s-au semnat contractele de achiziție publică pentru 20 de echipamente, urmând a fi demarată procedura de achiziție a încă 3 echipamente: camera hiperbară, bicicleta cu încărcătură și monitor EKG și sterilizator pentru deșeuri medicale cu microunde, conform listei echipamentelor, în scopul atingerii indicatorilor asumați în cadrul cererii de finanțare.Prin Adresa nr. 1246/23.01.2024, înregistrată la Consiliul Județean Cluj cu nr. 3195/23.01.2024, Spitalul Clinic de Recuperare Cluj-Napoca a transmis spre aprobarea plenului Studiul de oportunitate, actualizat prin completarea/actualizarea descrierii unor echipamente medicale și prin înlocuirea echipamentului *sterilizator pentru deșeuri medicale cu microunde* cu următoarele echipamente medicale necesare desfășurării actului medical în condiții de eficiență, eficacitate și siguranță în cadrul Ambulatoriului Spitalului Clinic de Recuperare Cluj-Napoca: *ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru.*Referitor la achiziționarea echipamentului *Sterilizator pentru deșeuri medicale cu microunde*, conform Notei justificative înaintate de Spitalul Clinic de Recuperare Cluj-Napoca, s-a constatat în perioada de elaborare a caietului de sarcini faptul că echipamentul mentionat nu este eficient și, astfel, achiziționarea acestuia nu este oportună și necesară, raportat la următoarele aspecte: Conform ofertelor (fișe, pliante, broșuri) transmise de furnizorii acestor echipamente anterior transmiterii spre finanțare a proiectului DOTAREA AMBULATORIULUI SPITALULUI CLINIC DE RECUPERARE, în cadrul procesului de neutralizare a deșeurilor infecțioase, acestea urmau să devină deseuri menajere. În fapt, unitățile sanitare din România care dețin echipamente de acest fel au constatat faptul că deșeurile neutralizate rezultate nu sunt deșeuri menajere, ele încadrându-se în următoarele categorii:* 19 03 05 - deșeuri stabilizate, altele decât cele specificate la 19 03 04
* 18 01 04 - deșeuri a căror colectare și eliminare nu fac obiectul unor măsuri speciale privind prevenirea infecțiilor (de ex îmbrăcăminte, aparate ghipsate, lenjerie, îmbrăcăminte disponibilă, scutece).

Aceste deșeuri nu pot fi preluate de către societățile de salubritate care colectează, transportă și elimină deșeuri menajere / municipale, ci doar de către societățile care colectează, transportă și elimină deșeuri speciale, al căror cost este similar costului pentru eliminarea deșeurilor medicale.În aceste condiții, pentru colectarea, eliminarea și transportul deșeurilor rezultate din activitatea medicală și neutralizate cu ajutorul unui echipament de sterilizare cu microunde, unitatea sanitară trebuie să suporte același cost pe care îl achită pentru colectarea, eliminarea și transportul deșeurilor rezultate din activitatea medicală, fără a fi procesate.Pe de altă parte, conform discuțiilor cu reprezentanți ai unităților sanitare care dețin echipamente similare, mirosul degajat în timpul procesului de neutralizare este insuportabil, răspândindu-se pe o arie foarte largă în perimetrul echipamentului. De asemenea, echipamentul produce un zgomot foarte puternic, ceea ce nu permite amplasarea acestuia în imediata apropiere a spitalului.**În acest context, în scopul desfășurării unui act medical de înaltă calitate, în condiții de eficiență, eficacitate și siguranță în cadrul ambulatoriului, Spitalul Clinic de Recuperare a propus înlocuirea echipamentului Sterilizator pentru deșeuri medicale cu microunde cu următoarele echipamente:** 1. Ecograf dedicat evaluării complexe a afecțiunilor sistemice reumatologice

La ora actuală nu există un asemenea ecograf în cadrul Ambulatorului de Reumatologie. Acest tip de ecograf, dotat cu sonde liniare clasică și hockey stick, asigură un spectru mai variat de frecvențe de examinare, în sensul că asigură frecvențe superioare celor clasice, în acest caz ajungându-se până la frecvențe de 22-24 Mhz versus 16-18 MHz. Această dotare permite o rezoluție net superioară la examinarea în scala gri și Doppler a structurilor musculoscheletale superficiale-articulații, tendoane, ligamente, țesut celular subcutanat, inclusiv piele (cu rezoluție excelentă pe epiderm, derm și hipoderm) cu utilitate în detectarea patologiei în afecțiuni severe precum sclerodermia (sistemică și localizată), detectarea patologiei de tip inflamator la nivelul microentezelor (ex. artropatia psoriazică), la identificarea patologiei nervilor periferici - inclusiv ramuri mici, precum și detectarea patologiei unghiale subclinice (ex artropatie psoriazică și discriminare față de alte entități dermatologice), permițând un abord terapeutic rapid și eficient.1. Sistem examinare ultrasonografică doppler cervico-cerebrală

În prezent Cabinetul de Neurologie din Ambulatoriul Spitalului Clinic de Recuperare Cluj Napoca nu dispune de un ecograf de înaltă performanță cu sonde adecvate pentru o examinare Doppler cervico-cerebrală eficientă. Există 2 medici primari cu competență în examinarea Doppler cervico-cerebrală, de a căror servicii ar putea beneficia peste 3000 pacienți pe an. În România, accidentul vascular cerebral reprezintă cea de-a treia cauza de deces după bolile cardiovasculare și cancer.Prevenția accidentelor vasculare ischemice prin metode paraclinice non-invazive reprezintă o mare provocare. Examinarea doppler cervico-cerebrală este o examinare neinvazivă și rapidă realizată cu ajutorul unui ecograf cu sonde speciale, care permite evaluarea circulației sângelui către structurile intracraniene și constă în examinarea principalelor vase sanguine de la nivelul gâtului precum și în examinarea vaselor intracerebrale prin diverse ferestre osoase (temporală oftalmică sau suboccipitală).Examinarea Doppler cervico-cerebrală în evaluarea riscului de AVC ischemic are indicație la pacienții cu accident vascular cerebral în antecedente sau accident ischemic tranzitor, pacienți cu alte patologii ischemice (infarct miocardic, cardiopatie ischemică, arteriopatie obliterantă, boala ischemică renală, etc), persoane cu istoric familial de AVC sau alte patologii ischemice (infarct miocardic, arteriopatie obliterantă și persoane cu factori de risc pentru ateromatoză (vârsta peste 50 ani, sex masculin, fumat, HTA, diabet zaharat, dislipidemie, etc).1. Spirometru

În prezent Cabinetul de Pneumologie din Ambulatoriul Spitalului Clinic de Recuperare Cluj Napoca nu are în dotare spirometru. Spirometria - care evaluează funcția respiratorie a pacienților este o investigație obligatorie și de bază a funcției respiratorii care se aplică atât în cadrul consultului pneumologic cât și în cadrul explorărilor funcționale ale pacientului. Aparatul măsoară peste 40 de parametrii funcționali, asigurând informații farmacodinamice, adică comparația datelor după administrarea unui medicament (pre/post) pentru un test de bronhodilatație sau pentru un test de provocare bronșică. De asemenea aceasta este o investigație decontată CAS de care vor beneficia în cadrul consultului pneumologic circa 2.500 de pacienți anual.1. Analizor pentru măsurarea oxidului nitric fracțional expirat

La ora actuală, Cabinetul de Pneumologie din Ambulatoriul Spitalului Clinic de Recuperare Cluj Napoca nu dispune de un analizor pentru măsurarea oxidului nitric fracțional expirat. Acest analizor evaluează inflamația de la nivelul căilor respiratorii a pacienților, respectiv monitorizează răspunsul la terapia administrată, fiind un instrument strict necesar în cabinetele de pneumologie. Inflamația căilor respiratorii este un proces central în astm și alte boli pulmonare. Posibilitatea măsurării FeNO este un standard de aur în gestionarea bolilor respiratorii, FeNO fiind o metodă nouă de monitorizare a unor aspecte separate ale bolilor respiratorii, cum ar fi: astmul, COPD și afecțiuni interstițiale ale plămânilor care nu pot fi evaluate cu alte mijloace, cum ar fi și funcția plămânilor. De asemenea, utilizarea FeNO s-a dovedit a fi o metodă foarte precisă pentru eliminarea astmului eozinofilic (astmul alergic) din tabloul clinic. Aceasta este o investigație decontată CAS de care vor beneficia în cadrul consultului pneumologic circa 2.000 de pacienți anual.1. Defibrilator

Aparatul este vital pentru siguranța pacienților și personalului în cazul unor incidente medicale care în lipsa intervenției prompte se pot solda cu deces. Astfel, defibrilarea (șoc electric furnizat inimii) este singurul procedeu pentru a pune capăt unei aritmii sau a unui stop cardiac care poate pune viața în pericol. La ora actuală în ambulatoriul integrat al spitalului există un astfel de aparat, această dotare fiind insuficientă ținând cont de suprafața mare a structurii (3 nivele), imperiozitatea accesului într-un timp foarte scurt la pacient și de cerințele ANMCS de acreditare a spitalelor. 1. Audiometru

În prezent, Cabinetul de Medicina Muncii din Ambulatoriul Spitalului Clinic de Recuperare Cluj-Napoca nu are în dotare audiometru, conform ordinului nr. 240 din 3 martie 2004 privind aprobarea standardelor minimale pentru acreditarea cabinetelor medicale de medicina muncii și a baremului minimal de dotare a acestora. Audiometria (testul auditiv) face parte din examinarea urechii și evaluează capacitatea unei persoane de a auzi. Testele auditive determină prezența hipoacuziei (scăderea capacității de a auzi), cât de severă este și care este cauza apariției acesteia. Audiometria de screening este o investigație frecvent utilizată în practica curentă a medicului de medicina muncii cu scopul monitorizării capacității auditive a personalului supravegheat. Audiometria este o investigație obligatorie, în cazul anumitor categorii de personal: conducători auto, personal cu munca la înălțime, electricieni, fochiști, conform prevederilor HG 355/2007 privind supravegherea sănătății lucrătorilor. Utilizarea audiometrului este necesară pentru personalul angajat al spitalului, precum și pentru alte categorii de personal supravegheate prin contractele de colaborare ale cabinetului de medicina muncii cu terți.Valoarea echipamentului înlocuit este, conform bugetului proiectului, în cuantum de 1.490.000 lei (fără TVA), valoarea estimată a echipamentelor propuse fiind, conform ofertelor solicitate, aprox. 1.490.000 lei (fără TVA).Prin modificarea propusă, respectiv prin înlocuirea echipamentului sterilizator pentru deșeuri medicale cu microunde cu echipamentele: ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru, **valoarea totală a proiectului și implicit, valoarea eligibilă, nu se modifică, echipamentele încadrându-se în lista echipamentelor eligibile conform prevederilor Ghidului beneficiarului pentru investiţia specifică: I1.3. Unităţi de asistenţă medicală ambulatorie.**Menționăm că modificările / completările propuse nu afectează scopul și obiectivele proiectului, indicatorii de rezultat și valoarea finanțării nerambursabile prevazute în contractul de finantare.Având în vedere:* Propunerea Spitalului Clinic de Recuperare Cluj-Napoca, transmisă prin adresa nr. 1246/23.01.2024, de înlocuire a echipamentului sterilizator pentru deșeuri medicale cu microunde cu echipamentele: ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru
* Necesitatea inițierii demersurilor pentru aprobarea modificării Anexei 2 – Graficul de implementare a proiectului și Anexa 3 – Bugetul proiectului și planul de achiziții de către Ministerul Sănătății, Coordonatorul Planului Național de Redresare și Reziliență pentru Componenta 12 Sănătate, conform prevederilor contractului de finanțare
* Necesitatea demarării cu celeritate a procedurii de achiziție a echipamentelor medicale propuse în scopul încadrării în durata contractului de finanțare

Propunem analizarea şi supunerea spre dezbatere şi adoptare a proiectului de hotărâre în prima şedinţă ordinară a Consiliului Judeţean Cluj, în conformitate cu procedurile prevăzute de Regulamentul de organizare şi funcţionare al Consiliului Judeţean Cluj.  |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| ***Impactul financiar asupra bugetului judeţului pe termen scurt (pe anul curent) / lung*** Valoarea totală a proiectului este de 26.505.701,81 lei (TVA inclus), din care: - 13.189.116 lei valoarea eligibilă din PNRR - 2.505.932,04 lei valoarea TVA eligibil aferent PNRR - 10.810.653,77 lei valoare contribuție proprie inclusiv TVA.Prin modificarea propusă, respectiv prin înlocuirea echipamentului sterilizator pentru deșeuri medicale cu microunde cu echipamentele: ecograf dedicat evaluării complexe a afecțiunilor sistemice reumatologice, sistem examinare ultrasonografică doppler cervico-cerebrală, spirometru, analizor pentru măsurarea oxidului nitric fracțional expirat, defibrilator și audiometru, valoarea totală a proiectului nu se modifică, echipamentele încadrându-se în lista echipamentelor eligibile conform prevederilor Ghidului beneficiarului pentru investiţia specifică: I1.3. Unităţi de asistenţă medicală ambulatorie.Valoarea echipamentului înlocuit este, conform bugetului proiectului, în cuantum de 1.490.000 lei (fără TVA), valoarea estimată a echipamentelor propuse fiind, conform ofertelor solicitate, aprox. 1.490.000 lei (fără TVA).Sumele necesare achiziționării echipamentelor din cadrul proiectului sunt necesare în anul 2024, termenul de finalizare a proiectului ”Dotarea Ambulatoriului Spitalului Clinic de Recuperare Cluj-Napoca”, conform contractului de finanțare, fiind 13 decembrie 2024.***Impactul social*** Dotarea cu echipamentele medicale propuse în cadrul proiectului va determina eficientizarea actului medical, dezvoltarea palierului de investigații medicale, diagnostic și tratament, implementarea tehnologiei medicale de vârf și diversificarea ofertei de servicii medicale, și, nu în ultimul rând, poate cel mai important, creșterea gradului de confort și siguranță ale pacientului prin asigurarea unor condiții optime de evaluare medicală, conforme cu normele în vigoare.***Impactul asupra mediului*** Nu e cazul***Impactul asupra sarcinilor administrative*** Hotărârea de aprobare a studiului de oportunitate actualizat va sta la baza notificării care va fi transmisă spre aprobare Ministerului Sănătății, Coordonatorul Planului Național de Redresare și Reziliență pentru Componenta 12 Sănătate, conform prevederilor contractului de finanțare. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 29.01.2024 |  |
| Verificat: Șef serviciu | Diana COMAN | 29.01.2024 |  |
| Elaborat: Consilier | Mihaela TRIPON | 29.01.2024 |  |

|  |
| --- |
| **CIRCUIT PROIECT DE HOTĂRÂRE** |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DIRECȚIA DE DEZVOLTARE ȘI INVESTIȚII | 29.01.2024 | **Mariana RAȚIU** | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
| Bianca Costin |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona GACI |  | Aviz acordat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |
|  |  |  |  |